హైద్రాబాద్: బాహుబలి2 అంచనాలకు తగ్గట్టుగానే విడుదలకు ముందే మరో సరికొత్త రికార్డ్ సృష్టించింది. ప్రముఖ ఆన్లైన్ టికెటింగ్ ప్లాట్ఫామ్ బుక్ మై షో వెల్లడించిన విషయం సగటు సినీ ప్రేక్షకుడు ఈ సినిమా కోసం ఎంతలా ఎదురుచూస్తున్నాడో చెప్పేసింది. బుక్మై షోలో బాహుబలి2 టికెట్లు అందుబాటులో ఉంచిన 24 గంటల్లోనే పది లక్షల టికెట్లు అమ్ముడుపోయాయని సదరు వెబ్సైట్ యాజమాన్యం వెల్లడించింది. టికెట్స్ బుకింగ్లో అమీర్ ఖాన్ దంగల్ సినిమా రికార్డ్ను బాహుబలి2 దాటేసిందని బుక్మై షో తెలిపింది. కట్టప్ప బాహుబలిని ఎందుకు చంపాడనే ఒక్క ప్రశ్నకు సమాధానం కోసమే సగం మంది ప్రేక్షకులు ఈ సినిమా చూడాలని భావిస్తున్నారనడంలో అతిశయోక్తి లేదేమో. ఏదేమైనా ఒక తెలుగు సినిమాకు ప్రపంచ వ్యాప్తంగా ఇంత గుర్తింపు రావడం ఇదే తొలిసారి. పైగా ఈ సినిమాలో విజువల్ ఎఫెక్ట్స్ హాలీవుడ్ సినిమాలకు ఏ మాత్రం తీసిపోవని తెలుస్తోంది.
haidrabad: bahubali2 anchanaalaku taggattugaane vidudalaku munde maro sarikotta recard srushtinchindi. pramukha anline ticketing platpham buk mai sho velladinchina vishayam sagatu cinee prekshakudu ee sinima kosam entalaa eduruchustunnado cheppesindi. bukmai sholo bahubali2 tiketlu andubaatulo unchina 24 gantallone padi lakshala tiketlu ammudupoyayani sadaru website yaajamaanyam velladinchindi. tickets bukinglo amir khan dangal sinima rikaardnu bahubali2 daatesindani bukmai sho telipindi. kattappa baahubalini enduku champadane okka prasnaku samadhanam kosame sagam mandi prekshakulu ee sinima chuudaalani bhaavistunnaaranadamlo atisayokti ledemo. edemaina oka telugu sinimaaku prapancha vyaaptamgaa inta gurtimpu ravadam ide tolisari. paiga ee cinemalo vijuval effects halivud sinimaalaku e maatram teesipovani telustondi.